Alaska ye uno d'os 50 estatos d'Estatos Unitos, situato a o norueste d'o continent americano, en a suya estrimera norte. Ye, chunto con Hawaii, uno d'os estatos que se troban deseparatos d'a resta d'os estatos, en iste caso por Canadá. Muga a o norte con l'Ocián Arctico, a l'ueste con o golfo d'Alaska de l'Ocián Pacifico y a l'este con Canadá. A l'ueste, o estreito de Bering la desepara de Rusia, y plegó a estar una colonia d'o Imperio ruso dica que os rusos la vendioron a los estatonitenses.